ai4bharat/Pralekha huggingface dataset:
ஜவுளித்துறை அமைச்சகம்
ஜவுளித்துறையில் 4.5 கோடி பேருக்கு நேரடி வேலை வாய்ப்பு
மத்திய ஜவளித்துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக தாக்கல் செய்த பதிலில் கூறியதாவது:அதிகளவிலான வேலை வாய்ப்புகளை அளிக்கும் துறைகளில் ஒன்று ஜவுளித்துறை.
இதில் 4.5 கோடி பேர் நேரடியாக வேலை வாய்ப்பு பெற்றுள்ளனர். இவர்களில் பெரும்பாலானோர் பெண்கள் மற்றும் கிராம மக்கள். ஜவுளித்துறையை ஊக்குவிக்கவும், வேலை வாய்ப்பை ஏற்படுத்தவும் அரசு பல நடவடிக்கைகளை எடுத்துள்ளது. ஜவுளித்துறை உலகளவில் போட்டியிடும் விதத்திலும், பெரிய முதலீடுகளை ஈர்க்கவும், வேலை வாய்ப்புகளை உருவாக்கவும், ஏற்றுமதியை அதிகரிக்கவும், 5 டிரில்லியன் பொருளாதாரத்தை உருவாக்கவும் 7 மிகப் பெரிய முதலீட்டில் ஜவுளி பூங்காக்கள்  திட்டம் மற்றும் உற்பத்தியுடன் தொடர்புடைய ஊக்குவிப்பு திட்டங்களை அரசு அறிவித்துள்ளது.வடகிழக்கு மாநிலங்களில் கைத்தறி நெசவாளர்கள் அதிகளவில் உள்ளனர். இதில் பெண்களின் பங்களிப்பு 88 சதவீதம். வடகிழக்கு மாநிலங்கள் உட்பட நாடு முழுவதும், கீழ்கண்ட திட்டங்களை ஜவுளித்துறை அமைச்சகம் அமல்படுத்துகிறது.தேசிய கைத்தறி மேம்பாட்டு திட்டம்விரிவான கைத்தறி தொகுப்பு மேம்பாட்டு திட்டம்கைத்தறி நெசவாளர்களின் விரிவான நலத்திட்டம்நூல் விநியோக திட்டம்வடகிழக்கு பகுதி ஜவுளி மேம்பாட்டு திட்டம்மேற்கண்ட திட்டங்கள் மூலம் கச்சா பொருட்கள் வாங்கவும், கைத்தறி மற்றும் இதர பொருட்கள் வாங்கவும், கட்டமைப்பு மேம்பாட்டுக்கும், திறன் மேம்பாட்டுக்கும், புதிய வடிவமைப்பு கண்டுபிடிப்புகளுக்கும் நிதியுதவிகள் வழங்கப்படுகின்றன.தேசிய கைத்தறி மேம்பாட்டுத் திட்டத்தின் கீழ், தொழில்நுட்ப மேம்பாட்டுத் திட்டத்தை ஜவுளித்துறை அமைச்சகம் 2015-16ம் ஆண்டு அறிமுகப்படுத்தியது. நவீன கைத்தறி உபகரணங்கள் வழங்க, இத்திட்டம் சில மாற்றங்களுடன் “ஹத்கர்கா சம்வர்தன் சகாயத்தா திட்டம்’’ என கடந்த 2016 ஆம் ஆண்டு டிசம்பர் மாதம் பெயர் மாற்றப்பட்டது.
இத்திட்டத்தின் கீழ் கைத்தறிகள் மற்றும் துணைப் பொருட்கள் செலவில் 90 சதவீதத்தை மத்திய அரசு ஏற்கிறது. இத்திட்டத்தின் கீழ் தமிழகம் அதிக அளவாக, ரூ. 10 கோடியே 38 லட்சத்து 41 ஆயிரம் பெற்றுள்ளது.வழிகாட்டு மேம்பாட்டு திட்டத்தின் கீழ், நாடு முழுவதும் 65 கைவினை தொழில் தொகுப்புகளின் மீது கவனம் செலுத்த அரசு நடவடிக்கை எடுத்துள்ளது.
இத்தொழிலில் ஈடுபடும் சுய உதவிக்குழுவினர் / கலைஞர்கள் 3 ஆண்டு காலத்துக்குள், தன்னிறைவு அடைவதை உறுதி செய்யும் வகையில் வழிகாட்டுதல்கள் வழங்கப்பட்டுள்ளன.
இவற்றில் 16 கைவினை தொழில் தொகுப்புகள் பெண் கலைஞர்களை உள்ளடக்கியது. 11 தொகுப்புகள் மிகவும் பிற்படுத்தப்பட்ட மற்றும் பொதுப்பிரிவு கலைஞர்களை உள்ளடக்கியது. 9 தொகுப்புகள் பட்டியலின கலைஞர்களை உள்ளடக்கியது. 9 தொகுப்புகள் பழங்குடியினருக்கானது. 4 தொகுப்புகள் புவியியல் குறியீடுகளுடன் கூடிய கைவினை தொழில் தொகுப்பு.
இந்த கைவினை தொழில் தொகுப்புகளுக்கு தேவையான நிதியுதவியை அரசு அளிக்கிறது.ஜவுளித்துறை மேம்பாட்டுக்கு பல திட்டங்களை அரசு அமல்படுத்தி வருகிறது. இந்த திட்டங்கள் தொழில்நுட்ப மேம்பாடு, கட்டமைப்பு உருவாக்கம், திறன் மேம்பாடு ஆகியவற்றை வளர்க்கிறது.திருத்தப்பட்ட தொழில்நுட்ப மேம்பாட்டு நிதித்திட்டம், விசைத்தறி மேம்பாட்டு திட்டம், தொழில்நுட்ப ஜவுளி திட்டம், ஒருங்கிணைந்த ஜவுளி பூங்கா திட்டம், பட்டு சமக்ரா, ஒருங்கிணைந்த கம்பளி மேம்பாட்டு திட்டம் என பல திட்டங்கள் அமல்படுத்தப்பட்டுள்ளன. இதில் துறைவாரியாக திறன் மேம்பாட்டு பயிற்சிகளும் அளிக்கப்படுகின்றன.
------
(Visitor Counter : 109
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 145.68 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,45,582
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.42 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.20 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 10,846 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,95,407 என அதிகரித்துள்ளது. கடந்த 24 மணி நேரத்தில் 33,750 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.84%
வாராந்திர பாதிப்பு விகிதம் 1.68% ஆகும்.
இதுவரை மொத்தம் 68.09 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 23 மாநிலங்களில் கொவிட்-19- ன் உருமாறிய ஒமிக்ரான் தொற்று 1700 பேரிடம் கண்டறியப்பட்டுள்ளது. இவர்களில் 639 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 510 பேருக்கும், தில்லியில் 351 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 153 பேரும் குணமடைந்துள்ளனர். தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 98 பேர்.
(Visitor Counter : 200
பாதுகாப்பு அமைச்சகம்
இந்திய விமானப் படையைச் சேர்ந்த இலகு ரக ஹெலிகாப்டரின் முன்னெச்சரிக்கை தரையிறக்கம்
இந்திய விமானப் படைக்குச் சொந்தமான சரஸ்வா நிலையத்திலிருந்து ஓர் இலகுரக ஹெலிகாப்டர் பயிற்சி மேற்கொண்டிருந்தது. சரஸ்வாவிலிருந்து 30 நாட்டிக்கல் மைல் தூரத்தில் அந்த ஹெலிகாப்டர் பறந்து கொண்டிருந்த போது, தொழில்நுட்பக் கோளாறு ஏற்பட்டது. எனினும் ஓட்டுனரின் முன்னெச்சரிக்கை நடவடிக்கையால் அந்த ஹெலிகாப்டர் பாதுகாப்பாக தரை இறங்கியது. இந்த விபத்தில் யாருக்கும் எந்த பாதிப்பும் ஏற்படவில்லை.
-----
(Visitor Counter : 166
ரெயில்வே அமைச்சகம்
2023-24 ஆம் ஆண்டில், வந்தே பாரத் ரயில்களின் ஒட்டுமொத்த பயன்பாடு 99.60% ஆகும்
நடப்பு 2023-24 ஆம் நிதி ஆண்டில் , வந்தே பாரத் ரயில்களின் ஒட்டுமொத்த பயன்பாடு 99.60% ஆகும்
செயல்பாட்டு செலவு இழுவை எரிசக்தி செலவு மற்றும் இழுவை எரிசக்தி நுகர்வு உள்ளிட்ட பல்வேறு காரணிகளைப் பொறுத்தது. ரயில்களின் செயல்பாட்டு செலவைக் குறைப்பது இந்திய ரயில்வேயின் தொடர்ச்சியான முயற்சியாகும். வந்தே பாரத் ரேக்குகள் அதன் முக்கிய வடிவமைப்பு அம்சமாக ரீஜெனரேட்டிவ் பிரேக்கிங் சிஸ்டத்தைக் கொண்டுள்ளன, இது ஓவர் ஹெட் எக்யூப்மென்ட்  க்கு பிரேக்கிங் ஆற்றலை மீண்டும் வழங்குகிறது, இதனால் இழுவை ஆற்றல் நுகர்வு குறைகிறது.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
அறிவியல் மற்றும் தொழில்நுட்பத்துறை
தேசிய அறிவியல் தொழில்நுட்ப மற்றும் புதுமை கண்டுபிடிப்பு வரைவு கொள்கை பற்றி நாட்டின் முன்னணி தலைவர்கள் தங்கள் தொலைநோக்கு கருத்தை தெரிவித்துள்ளனர்
ஐந்தாவது தேசிய அறிவியல் தொழில்நுட்ப மற்றும் புதுமை கண்டுபிடிப்பு வரைவு கொள்கை குறித்த ஆலோசனை, இணைய கருத்தரங்கு மூலம் நேற்று நடத்தப்பட்டது. இதில் நாட்டின் பல துறைகளைச் சேர்ந்த முன்னணி தலைவர்கள் கலந்து கொண்டு தங்கள் தொலை நோக்கு கருத்துக்களை தெரிவித்துள்ளனர்.
மத்திய அரசின் முதன்மை அறிவியல் ஆலோசகர் பேராசிரியர் கே விஜயராகவன் கூறுகையில், “கடந்த சில ஆண்டுகளில் தொழில்நுட்பத்தில் மிகப்பெரிய மாற்றங்களுடன் டிஜிட்டல் புரட்சி ஏற்பட்டுள்ளது. இந்த மாற்றத்தை கணக்கிடும்போது, கலாச்சாரத்தில் நாம் வேரூன்ற வேண்டும். இதற்கு மொழி ஆய்வகங்களை வலுப்படுத்த வேண்டும். அதோடு, பெரிய அளவிலான கற்றலுக்கு அறிவியல், தொழில்நுட்பம் மற்றும் புதுமை கண்டுபிடிப்புக்கான நடைமுறை அமலாக்கமும் முக்கியம். இந்த வரைவுக்கொள்கை, நாட்டின் எதிர்காலத்தை வடிவமைக்க எல்லாவற்றையும் கவனத்தில் கொள்வதை நோக்கமாகக் கொண்டுள்ளது. இறுதி ஆவணத்தில் கொள்கை நடைமுறை கட்டமைப்பு மற்றும் உத்தி அமலாக்கத்தை ஒருங்கிணைக்க வேண்டும்’’ என்றார்.
அறிவியல் தொழில்நுட்ப துறை செயலாளர் அசுதோஷ் சர்மா கூறுகையில், ‘‘ எதிர்காலத்துக்கு தயாராக இருக்க, பிரச்னைகளுக்கு தீர்வு காண அறிவியல், தொழில்நுட்பம் மற்றும் புதுமை கண்டுபிடிப்பை பயன்படுத்துவதில் மாநிலங்கள் மத்திய அரசுடன் இணைந்து செயல்பட வேண்டும். அதே நேரத்தில் சர்வதேச அறிவியல் துறை இணைப்பிலும், சமஅளவு கவனம் தேவை. இந்தியாவில், ஏற்கனவே உருவாக்கப்பட்ட அறிவியலில் கவனம் செலுத்துகிறோம். அதை முறையாக புரிந்து கொண்டு, புதுமை கண்டுபிடிப்புகளை கொண்டு வர வேண்டும்’’ என்றார்.
மாநிலங்களவை முன்னாள் தலைமை செயலாளர் திரு யோகேந்திர நரையன் கூறுகையில், ‘‘ஆராய்ச்சிகளை மேற்பார்வையிடுபவர்களுக்கு பயிற்சி தேவை மற்றும் நிறுவனங்களுக்கு இடையேயான ஒத்துழைப்பை வலுப்படுத்த வேண்டும்’’ என்றார்.
அறிவியல் மற்றும் சுற்றுச்சூழல் மைய தலைமை இயக்குனர் டாக்டர் சுனிதா நரையன் பேசுகையில், சமூக அறிவியலை மக்களுடன் ஈடுபடுத்த வேண்டும். வெள்ளம் மற்றும் புயல் முன்னெச்சரிக்கைகளை மக்கள் அறிந்து கொள்வதுபோல், இந்திய அறிவியலை மக்களுடன் தொடர்பு படுத்துவதை அதிகரிக்க வேண்டும்’’ என்றார்.
இந்திய மேம்பட்ட ஆய்வுகள் மையத்தின் இயக்குனர் மகரந்த் ஆர் பரன்ஜேப் கூறுகையில், ‘‘ எஸ்டிஐபி கொள்கையில் அறிவியல் துறையின் அனைத்து பிரிவுகளின் ஒருங்கிணைப்பை இணைக்க வேண்டும், சிறப்பு மையங்களை நாடு முழுவதும் ஏற்படுத்த வேண்டும்’’ என்றார்.
இந்த எஸ்டிஐபி வரைவு கொள்கை, பொது மக்கள் ஆலோசனைக்காக கடந்த 2020 டிசம்பர் 31ம் தேதி வெளியிடப்பட்டது. ஆலோசனைகள் மற்றும் பரிந்துரைகளை பெற பல ஆலோசனைகள் ஏற்கனவே தொடங்கப்பட்டன. இந்த தொடர் ஆலோசனைகள் அடுத்த 2 வாரங்களுக்கும் திட்டமிடப்பட்டுள்ளன. கருத்துக்களை பெறுவதற்கான கடைசி நாள் 2021 ஜனவரி 31ம் தேதி வரை நீட்டிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691875
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 158.88 கோடியைக் கடந்தது
நாட்டில் கடந்த 24 மணி நேரத்தில் 73 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 159.67 கோடியைக்  கடந்தது. 1,71,82,273 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,23,990 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,58,07,029 ஆக அதிகரித்துள்ளது.
தொடர்ந்து குணமடைந்தோர் விகிதம் தற்போது 93.69 சதவீதமாக உள்ளது. கடந்த 24 மணி நேரத்தில் 3,17,532 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 19,24,051 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.03 சதவீதமாக உள்ளது.
கடந்த 24 மணி நேரத்தில் 19,35,180 கொவிட் பரிசோதனைகள் செய்யப்பட்டன. இதுவரை சுமார் 70.93 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 16.16 சதவீதமாக உள்ளது. தினசரித் தொற்று விகிதம் 16.41 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791117
ஜல்சக்தி அமைச்சகம்
கிராமப்புறங்களில் திடக்கழிவு மேலாண்மை மற்றும் சூரிய சக்தி பயன்பாடு குறித்து 18,000 மகளிர் சுய உதவிக்குழு உறுப்பினர்களுக்கு கர்நாடகா பயிற்சி அளிக்க உள்ளது
ஊரக வளர்ச்சி மற்றும் பஞ்சாயத்து ராஜ் துறை, ஊரக குடிநீர் மற்றும் சுகாதாரத் துறை மற்றும் தேசிய ஊரக வாழ்வாதார இயக்கம் ஆகியவற்றுடன் இணைந்து 18,000 கிராமப்புற பெண்களுக்கு மகாத்மா காந்தி ஊரக ஆற்றல் மற்றும் மேம்பாட்டு நிறுவனம் பயிற்சி அளித்து வருகிறது.
கிராமப்புறங்களில் திடக்கழிவு மேலாண்மை மற்றும் சூரிய சக்தி பயன்பாடு போன்ற பல்வேறு அம்சங்களில் கர்நாடகாவின் சுய உதவி குழுக்களுக்கு பயிற்சி அளிக்கப்படுகிறது. தினசரி கழிவு சேகரிப்பு, கழிவுகளை பிரித்தல் போன்ற திடக்கழிவு மேலாண்மை பணிகளை மேற்கொள்வதற்காக இந்த பெண்கள் தங்கள் உள்ளூர் கிராம பஞ்சாயத்துகளால் ஈடுபடுத்தப்படுவார்கள்.
ஸ்வச்ச சங்கீர்னாவை ஒரு வணிக முறையாக திறம்பட நிர்வகித்தல் மற்றும் திடக்கழிவு மேலாண்மை பிரிவைத் தன்னிறைவாக ஆக்குதல் ஆகியவற்றின் மூலம் சுய உதவிக்குழு உறுப்பினர்களுக்கு நிதி ஆதாரங்களுக்கான அறிவு மற்றும் திறன்களை வழங்குவதே இத்திட்டத்தின் குறிக்கோள் ஆகும்.
இது குறித்து திரு பரமேஸ்வர் ஹெக்டே  கூறுகையில், இந்த நிதியாண்டில் அனைத்து 30 மாவட்டங்களிலும் வழங்கப்படும் வகுப்பறைப் பயிற்சியால் 18,000 கிராமப்புறப் பெண்கள் பயனடைவார்கள், அவர்களுக்கு மாற்று வருமானம் கிடைக்கும் என்றார்.
புதுப்பிக்கத்தக்க எரிசக்தி ஆதாரங்கள், திடக்கழிவு மேலாண்மை, ஈரக் கழிவுகளில் இருந்து பல்வேறு உரம் தயாரிக்கும் தொழில்நுட்பங்கள், மக்கும் கழிவுகளை நிர்வகிப்பதற்கான பயோ கேஸ், மாதவிடாய் ஆரோக்கியத்தின் முக்கியத்துவம் மற்றும் அதன் மேலாண்மை ஆகியவற்றை குறித்து சுய உதவிக்குழு உறுப்பினர்கள் பயிற்சிக்குப் பிறகு அறிந்துகொள்வார்கள்.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1770233
----
(Visitor Counter : 186
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங் ஹிரா நகரில் மாவட்ட நிர்வாகத்துடன் இணைந்து நடத்திய மக்கள் தர்பாரில் மக்களின் பிரச்சினைகளைக் கேட்டறிந்து உடனடி தீர்வு காண மாவட்ட நிர்வாகத்தை வழிநடத்தினார்
2014-ம் ஆண்டு பிரதமர் நரேந்திர மோடி தலைமையிலான அரசு பொறுப்பேற்ற பிறகு, மக்களின் வீட்டு வாசலில் அரசின் சேவைகளை கொண்டு வருவதும், வரிசையில் இருக்கும் கடைசி மனிதனும் அதில் பங்கு பெறுவதும் சாத்தியாமனது என்று மத்திய இணையமைச்சர் ஜிதேந்திர சிங் தெரிவித்துள்ளார். கதுவா புறநகரிலுள்ள ஹிரா நகரில் நடைபெற்ற மக்கள் தர்பாரில் கலந்துகொண்ட ஜிதேந்திர சிங் இவ்வாறு கூறினார்.
மாவட்ட நிர்வாகத்துடனான 'மக்கள் தர்பார்' நிகழ்ச்சியில் கலந்துகொண்டு பேசிய டாக்டர் ஜிதேந்திர சிங் , மாவட்ட தலைமையகத்தில் மட்டும் ஆட்சியை நிர்வகிக்க முடியாது எனவும்,
மக்களின் பிரச்சினைகளை நேரடியாகக் கேட்கும் வகையில் நேற்று ராம்நகரிலும், இன்று ஹிராநகரிலும், மக்கள் பிரச்சனைகள் நேரடியாகக் கேட்கப்பட்டு மாவட்ட நிர்வாகத்தின் ஒத்துழைப்புடன் அதே இடத்தில் தீர்வு காணப்பட்டதாகவும் தெரிவித்தார்.
முந்தைய அரசுகளில் புறக்கணிக்கப்பட்ட பகுதிகள் இப்போது நாட்டிற்கே எடுத்துக்காட்டாக மாறியுள்ளதாகவும், எல்லை மாவட்டமான கதுவா இதற்கு சிறந்த எடுத்துக்காட்டு எனவும் ஜிதேந்திர சிங் தெரிவித்தார். இருபது ஆண்டுகளுக்குப் பிறகு முதன்முறையாக நூற்றுக்கணக்கான ஏக்கர் எல்லை நிலங்கள் சாகுபடிக்குக் கொண்டுவரப்பட்டு, கதுவாவில் உள்ள மக்கள் முகத்தில் இழந்த புன்னகை கொண்டு வரப்பட்டுள்ளதாகவும், இது இந்த அரசால் மட்டுமே சாத்தியமாகும் எனவும் ஜிதேந்திர சிங் தெரிவித்தார்.
கதுவாவில் செய்யப்பட்ட பல்வேறு வளர்ச்சிப் பணிகளைப் பட்டியலிட்ட டாக்டர் ஜிதேந்திர சிங், கதுவா இப்போது வட இந்தியாவின் முதல் உயிரி தொழில்நுட்பப் பூங்காவாகத் திகழ்வதாகக் கூறினார். 40 ஆண்டுகளுக்குப் பிறகு ஷாபூர்-கண்டி திட்டத்தின் மறுமலர்ச்சி, வட இந்தியாவின் முதல் கேபிள்-தங்கும் பாலமான அடல் சேது, டெல்லியிலிருந்து கதுவா வழியாக கத்ரா வரை வட இந்தியாவின் முதல் விரைவுச் சாலை, லக்கன்பூர்-பானி-பசோலி- தோடாவிலிருந்து சட்டர்கலா சுரங்கப்பாதை வழியாக புதிய தேசிய நெடுஞ்சாலை, மத்திய அரசின் நிதியுதவி பெறும் அரசு மருத்துவக் கல்லூரி, மத்திய அரசின் நிதியுதவி பெறும் பொறியியல் கல்லூரிகள், பட்டயக் கல்லூரிகள் போன்றவை கத்துவாவை நாட்டின் வளர்ச்சியின் சிகரமாக மாற்றியுள்ளதாக அமைச்சர் ஜிதேந்திர சிங் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
அனைவருக்கும் சுகாதார சேவை தினக்கொண்டாட்டத்தை உத்தரபிரதேச ஆளுநர் திருமதி ஆனந்திபென் படேல், மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா முன்னிலையில் தொடங்கி வைத்தார்
உத்தரப்பிரதேச ஆளுநர் திருமதி. ஆனந்திபென் படேல், மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா முன்னிலையில் இன்று வாரணாசியில் உள்ள ருத்ராட்ச மாநாட்டு மையத்தில் அனைவருக்கும் சுகாதார சேவைக்கான இரண்டு நாள் மாநாட்டை தொடங்கி வைத்தார். இந்நிகழ்ச்சியில் பல மாநில சுகாதாரத் துறை அமைச்சர்களும் கலந்து கொண்டனர்.
இந்நிகழ்வில் உரையாற்றிய உத்தரபிரதேச ஆளுநர், ஆயுஷ்மான் பாரத் நலவாழ்வு மையங்கள் கடைசி மைல் சுகாதார சேவைகளை வழங்கி வருவதைப் பாராட்டினார். "1.33 லட்சத்திற்கும் அதிகமான நலவாழ்வு மையங்கள் இப்போது செயல்படத் தொடங்கியுள்ளன. அவை தொலை மருத்துவ ஆலோசனை சேவைகளின் மையங்களாக செயல்படுகின்றன என்பதை அறிந்து மகிழ்ச்சியடைகிறேன்" என்று அவர் கூறினார். மேலும், இந்த மையங்களில் உள்ள மருத்துவ நிபுணர்களை உள்ளூர் மக்களிடையே பல்வேறு நோய்கள் தொடர்பான விழிப்புணர்வை ஏற்படுத்த வேண்டும் என அவர் கேட்டுக்கொண்டார்.
கோவிட்-19 பெருந்தொற்று காலத்தில் அர்ப்பணிப்பு உணர்வுடன் கூடிய தன்னலமற்ற சேவையை வழங்கிய சுகாதார அதிகாரிகளை சுகாதாரத்துறை அமைச்சர் பாராட்டினார்.
மத்திய அரசின் முதன்மையான முயற்சியான இ-சஞ்சீவனியின் குறிப்பிடத்தக்க தாக்கத்தை மத்திய சுகாதார அமைச்சர் பாராட்டினார். இது நோயாளியின் சுகாதார வருகை மற்றும் பணத்தை வெற்றிகரமாக சேமிக்க உதவியதாக அவர் கூறினார்.
நேரடியாகவும் மறைமுகமாகவும் ரூ.941.51 சேமிப்பை ஏற்படுத்தியதாகவும் விவரித்தார். இதன் மூலம் நாடு முழுவதும் ரூ.7,522 கோடி மிச்சப்படுத்தப்பட்டுள்ளது. இந்த தொலை மருத்துவ சேவைகள் ஆயுஷ்மான் பாரத் நலவாழ்வு மையங்களில் கிடைப்பதாகவும், அங்கு வழங்கப்பட்டு வரும் 12 சுகாதார சேவைகள் பற்றிய விழிப்புணர்வை உருவாக்குவதற்கும், ஸ்கிரீனிங், நோயறிதல் மற்றும் சிகிச்சை மூலம் ஒருங்கிணைந்த ஆரோக்கியம் குறித்த விரிவான இயக்கத்திற்காகவும் மாதம் ஒருமுறை சுகாதார மேளாவை ஏற்பாடு செய்ய வேண்டும் என்று அவர் வலியுறுத்தினார்.
மாநாட்டின் முதல் நாளில், பின்வரும் வகைகளின் கீழ் சிறந்த சேவைகளுக்காக மாநிலங்கள்/யூனியன் பிரதேசங்களுக்கு விருதுகள் வழங்கப்பட்டன:
1. இலக்குக்கு எதிராக நலவாழ்வு மையங்களின் செயல்பாட்டு சாதனை,
2. தொலை மருத்துவ சேவை,
3.ஆயுஷ்மான் பாரத் சுகாதார அடையாள அட்டை உருவாக்கம்
4. பிரதமரின் ஆயுஷ்மான் பாரத் சுகாதார உள்கட்டமைப்பு இயக்கம் மற்றும் 15வது நிதி ஆணையத்தை செயல்படுத்துவது குறித்த அமைச்சர்கள் அமர்வும் இன்று நடைபெற்றது.
நிதி அமைச்சகம்
கொவிட்-19 நெருக்கடி தருணத்தில் சமூக பாதுகாப்பிற்கான ஆதரவுக் கடன்: இந்தியாவுக்கு ஜப்பான் ஆதரவு
கொவிட்-19 பெருந்தொற்றால் கடுமையாக பாதிக்கப்பட்ட ஏழைகளுக்கு ஆதரவு அளிக்கும் இந்தியாவின் முயற்சிகளுக்கு, ரூ 2113 கோடியை  வளர்ச்சி உதவி கடனாக வழங்க ஜப்பான் நாட்டு அரசு முடிவு செய்துள்ளது.
கொவிட்-19 நெருக்கடி தருணத்தில் சமூக பாதுகாப்பிற்கான ஆதரவுக் கடன் என்ற உடன்படிக்கையை இந்திய அரசின் பொருளாதார விவகாரங்கள் துறையின் கூடுதல் செயலாளர் டாக்டர் சி எஸ் மொகாபாத்ரா, இந்தியாவுக்கான ஜப்பான் தூதர் திரு சுசுகி சதோஷி ஆகியோர் பரிமாறிக் கொண்டனர். இதைத்தொடர்ந்து கடன் வழங்கும் ஒப்பந்தத்தில் டாக்டர் மொகாபாத்ராவும், ஜப்பான் சர்வதேச ஒத்துழைப்பு முகமையின் தலைமை பிரதிநிதி திரு கத்சுவோ மட்சுமோட்டோவும் கையெழுத்திட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687099
நிதி அமைச்சகம்
புத்தாக்க மேம்பாடு மூலம் வேளாண் வளர்ச்சிக்கான நீர்நிலைகள் புதுப்பிப்பு திட்ட அமலாக்கம்: ரூ.869 கோடி கடன் ஒப்பந்தத்தில் மத்திய அரசு, உலக வங்கி கையெழுத்து
புத்தாக்க மேம்பாடு மூலம் வேளாண் வளர்ச்சிக்கான நீர்நிலைகள் புதுப்பிப்பு திட்டத்தை அமல்படுத்த, ரூ.869 கோடி கடன் ஒப்பந்தத்தில் மத்திய அரசு, கர்நாடகா மற்றும் ஒடிசா அரசுகள், உலக வங்கியுடன் கையெழுத்திட்டுள்ளன. இது தேசிய மற்றும் மாநில அளவில் உள்ள அமைப்புகள் மேம்படுத்தப்பட்ட நீர்நிலை மேலாண்மை நடைமுறைகளை பின்பற்ற உதவும். இதன் மூலம் பருவநிலை மாற்றத்துக்கு ஏற்ற வகையிலான விவசாய முறைகளை பின்பற்றி, விவசாயிகள் உற்பத்தியை அதிகரிப்பதற்கும் மற்றும் சிறப்பான வருமானத்தை ஈட்டுவதற்கும் உதவும்.
2030ம் ஆண்டுக்குள் 26 மில்லியன் ஹெக்டேர் தரிசு நிலங்களை வளமாக்கவும், 2023ம் ஆண்டுக்குள் விவசாயிகள் வருமானத்தை இரட்டிப்பாக்கவும், மத்திய அரசு உறுதி பூண்டுள்ளது. நீர்நிலை மேலாண்மையை திறம்பட அமல்படுத்துதல், மானாவாரி பகுதிகளில் வாழ்வாதாரத்தை அதிகரிக்க உதவும்.
இந்த புதிய திட்டம் மூலம், இதில் பங்கு பெறும் மாநில அரசுகள், நீர்நிலை மேலாண்மை திட்டங்களை மாற்றியமைத்து, அறிவியல் அடிப்படையிலான திட்டங்களை செயல்படுத்த உதவும். நீர்நிலை மேம்பாட்டில் புதிய அணுகுமுறையை பின்பற்றவும், இத்திட்டம் உதவும்.
மறுசீரமைப்பு மற்றும் மேம்பாட்டுக்கான சர்வதேச வங்கி , கர்நாடகாவுக்கு ரூ.453.5 கோடியும், ஒடிசாவுக்கு ரூ.370 கோடியும் கடனுதவி அளிக்கும். மீதம் ரூ.45.5 கோடி மத்திய அரசின் நிலவளத்துறைக்கு அளிக்கப்படும். இந்த ரூ.869 கோடி  கடனை 15 ஆண்டுகளுக்குள் செலுத்த வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1799348
எஃகுத்துறை அமைச்சகம்
என்எம்டிசி இரும்புத்தாது சுரங்கத்தை பார்வையிட்டார் மத்திய எஃகுத்துறை அமைச்சர் திரு. ராம் சந்திர பிரசாத் சிங்: உற்பத்தியை 100 மில்லியன் டன்னாக அதிகரிக்க அறிவுறுத்தல்
மத்திய எஃகுத்துறை அமைச்சர் திரு. ராம் சந்திர பிரசாத் சிங், கர்நாடகாவில் உள்ள என்எம்டிசி டோனிமலை இரும்புத்தாது சுரங்கத்தில் ஆண்டுக்கு 7 மில்லியன் டன் இரும்புத்தாது உற்பத்தி செய்யும் ஆலைக்கு அடிக்கல் நாட்டினார்.
டோனிமலை மற்றும் குமாரசாமி இரும்புத்தாது சுரங்கத்தில் செயல்பாடுகளை எஃகுத்துறை அமைச்சர் ஆய்வு செய்தார். அதிகாரிகளிடம் அவர் பேசுகையில், ‘‘இந்தியாவின் மிக அதிக அளவில் இரும்புத்தாது உற்பத்தி செய்யும் என்எம்டிசி நிறுவனம் நாட்டின் உள்கட்டமைப்பு தேவைகளை தொடர்ந்து நிறைவேற்றி வருகிறது. 2030ம் ஆண்டு எஃகு தொலை நோக்கை அடைவதை நோக்கி இந்தியா நெருங்கி கொண்டிருப்பதால், என்எம்டிசி நிறுவனம் முக்கிய பங்காற்ற வேண்டும்’’ என்றார்.
தற்போது நடைபெறும் திட்டங்களை செயல்படுத்துவதில் தீவிரமாக கண்காணிக்க வேண்டும் என அவர் உத்தரவிட்டார். அப்போதுதான் அந்த திட்டங்களை முன்னுரிமை அடிப்படையில் முடிக்க முடியும் என கூறினார்.
விடுதலையின் அம்ரித் மகோத்ஸவ கொண்டாட்டத்தின் ஒரு பகுதியாக என்எம்டிசி நிறுவனத்தின் மரம் நடும் நடவடிக்கையை தொடங்கி வைத்த மத்திய அமைச்சர், பசுமை இந்தியாவை உருவாக்குவதும் நமது பொறுப்பு என கூறினார்.
என்எம்டிசி தலைமை நிர்வாக இயக்குனர் திரு. தேப் பேசுகையில், என்எம்டிசி நிறுவனத்தின் சிறப்பான செயல்பாட்டையும், விரிவாக்க திட்டங்கள் பற்றியும் எடுத்து கூறினார். ஒடிசா மற்றும் ஜார்கண்ட் மாநிலத்தில் அதிக சுரங்கங்கள் ஒதுக்கீடு, என்எம்டிசி நிறுவனம் 2030ம் ஆண்டுக்குள் 100 மில்லியன் டன் இரும்புத்தாது உற்பத்தி இலக்கை அடைய உதவும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://www.pib.gov.in/PressReleasePage.aspx?PRID=1788565
சிறப்பு சேவைகள் மற்றும் கட்டுரைகள்
மத்திய அரசுப் பணியாளர் தேர்வாணையம் பன்னோக்கு  பணியாளர் மற்றும் ஹவல்தார்  தேர்வு- 2022
MTS எனப்படும் பன்னோக்கு  பணியாளர் மற்றும் ஹவல்தார்  தேர்வு-2022 -ஐ மத்திய அரசுப் பணியாளர் தேர்வாணையம் கணினி வழியில் நடத்தவுள்ளது.
மத்திய அரசுப் பணியாளர் தேர்வாணையத்தின் இணையதளமான ssc.nic.in-யில் ஆன்லைன் முறையில் விண்ணப்பங்கள் சமர்ப்பிக்க வேண்டும். ஆன்லைன் முறையில் விண்ணப்பங்கள் சமர்ப்பிக்க வேண்டிய கடைசி தேதி 17.02.2023 , தேர்வுக்கான கட்டணத்தை 19.02.2023 -க்குள் செலுத்த வேண்டும். ஆன்லைன் விண்ணப்பத்தில், விண்ணப்பதாரர்கள் தங்களுடைய புகைப்படம் மற்றும் கையெழுத்தை ஸ்கேன் செய்து பதிவேற்றம் செய்யவேண்டும். புகைப்படத்தில் தொப்பி, மூக்குகண்ணாடி அணிந்திருக்கக் கூடாது, தெளிவாக இருக்க வேண்டும்.
இந்த தகவலை மத்திய அரசுப் பணியாளர் தேர்வாணையத்தின் துணை இயக்குனர் திரு. டி.எ. கந்தன் அனுப்பியுள்ள செய்திக்குறிப்பில் தெரிவித்துள்ளார்.
ரசாயனம் மற்றும் உரங்கள் அமைச்சகம்
மாநிலங்களுக்குக் கூடுதலாக 1,06,300 அம்ஃபோடெரிசின்-பி குப்பிகள் ஒதுக்கீடு: மத்திய அமைச்சர் திரு டி வி சதானந்த கவுடா அறிவிப்பு
லிபோசோமல் அம்ஃபோடெரிசின்-பி மருந்தின் இருப்பை உறுதி செய்வதற்காக கூடுதலாக 1,06,300 குப்பிகள் அனைத்து மாநிலங்களுக்கும், யூனியன் பிரதேசங்களுக்கும், மத்திய நிறுவனங்களுக்கும் இன்று ஒதுக்கீடு செய்யப்பட்டிருப்பதாக மத்திய ரசாயனம் மற்றும் உரங்கள் அமைச்சர் திரு டி வி சதானந்தகவுடா சுட்டுரைச் செய்தி வாயிலாக அறிவித்துள்ளார்.
மாநிலங்கள், யூனியன் பிரதேசங்கள் மற்றும் மத்திய நிறுவனங்களுக்கு மொத்தம் 53,000 வழக்கமான அம்ஃபோடெரிசின்-பி குப்பிகள் இன்று ஒதுக்கீடு செய்யப்பட்டிருப்பதாகவும் அவர் தெரிவித்துள்ளார். சீரான விநியோகம் மற்றும் நோயாளிகளுக்கு உரிய நேரத்தில் சிகிச்சை அளிப்பதை உறுதி செய்வதற்காக வழக்கமான அம்ஃபோடெரிசின்-பி மருந்துகள் ஒதுக்கீடு செய்யப்பட்டுள்ளதாகவும் அந்த சுட்டுரைச் செய்தியில் அமைச்சர் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726919
உள்துறை அமைச்சகம்
கொவிட்-19 பரவலைத் தடுக்கும் வகையில் சமூக விலகலைப் பராமரிக்க வெளி மாநிலங்களைச் சேர்ந்த இடம் பெயர்ந்து வந்த தொழிலாளர்கள், மாணவர்கள் போன்றோருக்கு உரிய ஏற்பாடுகள் செய்யுமாறு அனைத்து மாநிலங்கள், யூனியன் பிரதேசங்களுக்கு மத்திய உள்துறை அமைச்சகம் அறிவுறுத்தல்
நாடு தழுவிய 21 நாள் பொது முடக்கத்தின் போது, பிற மாநிலங்களில் இருந்து இடம் பெயர்ந்து வந்துள்ள விவசாயத் தொழிலாளர்கள், தொழிற்கூடங்களில் பணிபுரியும் தொழிலாளர்கள், அமைப்பு சாரா பிற தொழிலாளர்களுக்கு, உணவு, உறைவிடம் உள்ளிட்ட போதுமான ஆதரவை வழங்க உடனடி நடவடிக்கை எடுக்க வேண்டும் என்று அனைத்து மாநிலங்கள் மற்றும் யூனியன் பிரதேசங்களுக்கு மத்திய உள்துறைச் செயலர் கடிதம் எழுதியுள்ளார். இதே போல, பிற மாநிலங்களைச் சேர்ந்த மாணவர்கள், உழைக்கும் மகளிர் ஆகியோர் தாங்கள் தங்கியுள்ள இடங்களிலேயே தொடர்ந்து இருப்பதற்கு நடவடிக்கை எடுக்குமாறு, மாநிலங்கள் மற்றும் யூனியன் பிரதேசங்கள் அறிவுறுத்தப்பட்டுள்ளன.
அமைப்பு சாரா தொழிலாளர்கள், குறிப்பாக வேலை இல்லாமல் தவிக்கும் இடம் பெயர்ந்த தொழிலாளர்களின் நிலைக்குத் தீர்வு காணும் வகையில், தன்னார்வத் தொண்டு நிறுவனங்கள் போன்றவற்றின் மூலமாக, உணவு, சுத்தமான குடிநீர் மற்றும் சுகாதார வசதிகளுடன் கூடிய உறைவிடம் ஆகியவற்றை வழங்குவதற்கான நடவடிக்கைகளை மாநிலங்கள் மற்றும் யூனியன் பிரதேசங்கள் மேற்கொள்வது அவசியம் எனவும் அறிவுறுத்தப்பட்டுள்ளது.
மேலும், பாதிக்கப்படக்கூடிய வாய்ப்புள்ள பிரிவினருக்கு, இலவச உணவு தானியங்கள், இதர அத்தியாவசியப் பொருள்கள் பொது விநியோகத் திட்டத்தின் கீழ் வழங்கப்படுவதுடன், அவை முறையாகக் கிடைக்கின்றனவா என்பது பற்றித் தெரிந்துகொள்ள மாநிலங்களும், யூனியன் பிரதேசங்களும் முயற்சி மேற்கொள்ளுமாறு அறிவுறுத்தப்பட்டுள்ளன. இது, இந்தப் பிரிவுகளைச் சேர்ந்த மக்களின் தேவையற்ற நடமாட்டத்தைத் தவிர்க்க இது உதவும் என்று அதில் தெரிவிக்கப்பட்டுள்ளது.
தங்கும் விடுதிகள், வாடகை உறைவிடங்கள், விடுதிகள் போன்றவை தொடர்ந்து இயங்குவதை உறுதி செய்வதுடன், அத்தியாவசியப் பொருள்கள் விநியோகத்தை முறைப்படுத்துவதும் அவசியம் என்று மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் அறிவுரை வழங்கியுள்ளது. இதனால், மாணவர்களும், உழைக்கும் மகளிரும் விடுதிகளில் தற்போது உள்ள வசதிகளுடன் தொடர்ந்து தங்கியிருந்து முன்னெச்சரிக்கை ஏற்பாடுகளைப் பராமரிக்க முடியும்.
அத்தியாவசியப் பொருள்கள் மற்றும் சேவைகள் விநியோகத்தை உறுதி செய்யும் நிலையில், அனைத்து மாநிலங்களும், யூனியன் பிரதேசங்களும் பொது முடக்கத்தைத் தீவிரமாகச் செயல்படுத்த வேண்டும் என்றும், மீறுபவர்கள் மீது பல்வேறு சட்டப்பிரிவுகளின் கீழ், கடும் நடவடிக்கை எடுக்க வேண்டும் என்றும் மீண்டும், மீண்டும் அறிவுறுத்தப்படுகிறது. கொவிட்-19 பரவுவதைக் கட்டுப்படுத்த இந்த நடவடிக்கைகள் கட்டாயமாகும்.
(